Sønnico

Sønnico er et norsk elektrokonsern etablert i 1910. I 2020 ble konsernet kjøpt opp av OneCo.

Selskapet ble etablert i 1910 av industrigründeren Francis Sønnichsen, som kalte bedriften «Francis Sønnichsen Elektroteknisk Entreprenørforretning». På 1930-tallet tok Sønnichsens kompanjong Karl Fredrik Oppegaard over firmaet, og endret navnet til «Elektrisitetsfirmaet Sønnichsen & Co». I 1941 ble navnet forenklet til «Elektrisitetsfirmaet Sønnico».

Sommeren 2004 ble enheten «Sønnico Installasjon» solgt til Umoe, noe som medførte at man for første gang på 85 år skulle fokusere på også andre ting enn kun elektroinstallasjon, nemlig installasjon av telekommunikasjon. I 2011 ble imidlertid forretningsområdene tele og elektro organisert som to selvstendige selskap, med foretaksnavnene «Sønnico Tele AS» og «Sønnico AS». I første halvår 2014 ble «Sønnico Tele» fusjonert med Eltel Networks til Eltel Sønnico. I august 2015 kjøpte Eltel ut resten av Eltel Sønnico for 265 millioner kroner fra Umoe-konsernet.digi.no  - Fusjon i mål etter Telenorkutt (10.08.2015)  Sønnico fortsatte som foretak eid av Umoe, men drev nå kun med elektroinstallasjon.

21. februar 2020 ble Sønnico kjøpt opp av OneCo.sonnico.com  - Sønnico slår seg sammen med OneCo (21.02.2020)

Referanser

Eksterne lenker
 Sønnico AS

Kategori:Norske entreprenørselskaper
Kategori:Umoe
Kategori:Selskaper etablert i 1910
Kategori:1910 i Norge